
30 DR.30.9.2002 
 

 

Timbalan Yang di-Pertua [Datuk Lim Si Cheng]:  Yang Berhormat, ada lagi 
satu minit. 

Dato' Dr. Hasan bin Haji Mohamed Ali:  Eh, satu minit lagi?  Tuan Yang di-
Pertua, satu lagi  ialah tentang saya ingin menyebutkan mungkin bukan dalam ketika 
ini, ketika yang lain tetapi satu lagi tentang kecemerlangan dalam pendidikan ini. Saya 
melihat Tuan Yang di-Pertua, satu fenomena yang sangat menyedihkan di kalangan 
pelajar bumiputera yang kita lihat pada tahun 1994,1995,1998 dan 1999 yang 
mendapat First Class Honours - 0.4% hingga 0.6% berbanding dengan bukan 
bumiputera 5.9% dan 8%.  Begitu juga dengan  Second Class Lower dan begitu juga 
kelas-kelas yang berikutnya. 

Tuan Yang di-Pertua, perkara ini sangat menyedihkan. Kita mempunyai 
segala-galanya, di universiti kita ada segala-galanya, kemudahan dan sebagainya, 
tenaga pengajar mungkin yang terbaik … 

Timbalan Yang di-Pertua [Datuk Lim Si Cheng]:  Yang Berhormat.. 

Dato' Dr. Hasan bin Haji Mohamed Ali: Tetapi mengapa kita tidak mampu 
melahirkan manusia-manusia unggul ini? 

Timbalan Yang di-Pertua [Datuk Lim Si Cheng]:  Masa sudah cukup! 

Dato' Dr. Hasan bin Haji Mohamed Ali:  Sudah tentulah sebagaimana juga 
bahasa Inggeris tadi, berbagai-bagai rintangan dan halangan tetapi kementerian tidak 
berminat hendak mengakui kegagalan Sistem Pendidikan Kebangsaan, mengakui 
kegagalan Menteri Pendidikan, mengakui kegagalan Perdana Menteri khususnya 
dalam bidang pendidikan ini sebab sebagaimana yang disebutkan tadi, “lain bengkak, 
lain yang bernanah”, Tuan Yang di-Pertua.   

Maka dengan itu, Tuan Yang di-Pertua, saya dengan merendah diri meng- 
ucapkan ribuan terima kasih kerana memberi peluang untuk sama-sama berbincang 
Belanjawan 2003 ini. 

Timbalan Yang di-Pertua [Datuk Lim Si Cheng]:  Wangsa Maju. 

12.06 tgh. 

 Dato' Zulhasnan bin Rafique [Wangsa Maju]: Bismillaahir Rahmaanir 
Rahiim, Assalamualaikum warahmatullahi wabarakatuh dan salam sejahtera.   

Tuan Yang di-Pertua, terima kasih saya ucapkan kerana memberi saya 
peluang untuk membahaskan Budget 2003 di peringkat dasar. Memanjat kesyukuran 
kepada  Allah S.W.T Yang Maha Berkuasa dan atas limpah kurniaNya maka dapat kita 
bersama duduk dalam Dewan yang mulia ini dalam satu keadaan yang sihat walafiat.   

Saya mengambil kesempatan ini untuk mengucapkan syabas dan tahniah 
kepada  Yang Amat Berhormat Perdana Menteri dan juga Menteri Kewangan yang 
telah mencadangkan satu bajet yang begitu mesra rakyat. Bagi saya aspek-aspek 
untuk pembangunan ekonomi secara dalaman dan peruntukan pembangunan ke arah 
memperkasakan kegunaan teknologi dan IT terutama sekali di kawasan luar bandar 
amatlah bertepatan dengan keperluan negara membangunkan satu masyarakat ‘k’ 
yang berpengetahuan, berdaya saing dan jati diri tinggi.  Masyarakat inilah yang akan 
menjana pertumbuhan ekonomi negara seraya dengan  menjamin Malaysia dapat terus 
bersaing di persada global 

Tuan Yang di-Pertua, Malaysia, negara kita sekarang ini sudah 45 tahun 
merdeka dan pada masa yang singkat, kita telah berjaya membangunkan sebuah 
negara yang semakin maju dan dinamik di mana sumber kekayaan negara adalah 
terpelihara meskipun kita begitu pesat membangun terutama dalam sektor-sektor 
pembinaan, pembuatan, pertanian dan perkhidmatan. Kekuatan utama kita ialah kerana 
terdapatnya gabungan tenaga dan usaha dari semua pihak; baik kerajaan, swasta 
mahupun rakyat jelata di dalam merealisasikan aspirasi nasional iaitu untuk mewujud- 
kan sebuah negara maju menjelang tahun 2020. 

Tuan Yang di-Pertua, kita juga amat bertuah kerana mempunyai satu barisan 
kakitangan awam yang begitu taat setia kepada  kerajaan dan bekerja kuat demi 
kepentingan seluruh rakyat negara ini. Wajarlah kiranya kerajaan menghargai 
pengorbanan mereka dan bagi saya pemberian bonus satu bulan gaji atau minimum 
RM1,200 ini adalah amat bertepatan sekali.  Kita bersyukur kerana kebijaksanaan Yang 



Timbalan Yang di-Pertua [Datuk Lim Si Cheng]: Yang Berhormat, ada lagi satu minit. Dato' Dr. Hasan bin Haji Mohamed Ali: Eh, satu minit lagi? Tuan Yang di- Pertua, satu lagi ialah tentang saya ingin menyebutkan mungkin bukan dalam ketika ini, ketika yang lain tetapi satu lagi tentang kecemerlangan dalam pendidikan ini. Saya melihat Tuan Yang di-Pertua, satu fenomena yang sangat menyedihkan di kalangan pelajar bumiputera yang kita lihat pada tahun 1994,1995,1998 dan 1999 yang mendapat First Class Honours- 0.4% hingga 0.6% berbanding dengan bukan bumiputera 5.9% dan 8%. Begitu juga dengan Second Class Lower dan begitu juga kelas-kelas yang berikutnya. Tuan Yang di-Pertua, perkara ini sangat menyedihkan. Kita mempunyai segala-galanya, di universiti kita ada segala-galanya, kemudahan dan sebagainya, tenaga pengajar mungkin yang terbaik ... Timbalan Yang di-Pertua [Datuk Lim Si Cheng]: Yang Berhormat.. Dato' Dr. Hasan bin Haji Mohamed Ali: Tetapi mengapa kita tidak mampu melahirkan manusia-manusia unggul ini?. Timbalan Yang di-Pertua [Datuk Lim Si Cheng]: Masa sudah cukup!. Dato' Dr. Hasan bin Haji Mohamed Ali: Sudah tentulah sebagaimana juga bahasa Inggeris tadi, berbagai-bagai rintangan dan halangan tetapi kementerian tidak berminat hendak mengakui kegagalan Sistem Pendidikan Kebangsaan, mengakui kegagalan Menteri Pendidikan, mengakui kegagalan Perdana Menteri khususnya dalam bidang pendidikan ini sebab sebagaimana yang disebutkan tadi, "lain bengkak, lain yang bernanah", Tuan Yang di-Pertua. Maka dengan itu, Tuan Yang di-Pertua, saya dengan merendah diri meng- ucapkan ribuan terima kasih kerana memberi peluang untuk sama-sama berbincang Belanjawan 2003 ini. Timbalan Yang di-Pertua [Datuk Lim Si Cheng]: Wangsa Maju. 12.06 tgh. Dato' Zulhasnan bin Rafique [Wangsa Maju]: Bismillaahir Rahmaanir Rahiim, Assalamualaikum warahmatullahi wabarakatuh dan salam sejahtera. Tuan Yang di-Pertua, terima kasih saya ucapkan kerana memberi saya peluang untuk membahaskan Budget 2003 di peringkat dasar. Memanjat kesyukuran kepada Allah S.W.T Yang Maha Berkuasa dan atas limpah kurniaNya maka dapat kita bersama duduk dalam Dewan yang mulia ini dalam satu keadaan yang sihat walafiat. Saya mengambil kesempatan ini untuk mengucapkan syabas dan tahniah kepada Yang Amat Berhormat Perdana Menteri dan juga Menteri Kewangan yang telah mencadangkan satu bajet yang begitu mesra rakyat. Bagi saya aspek-aspek untuk pembangunan ekonomi secara dalaman dan peruntukan pembangunan ke arah memperkasakan kegunaan teknologi dan IT terutama sekali di kawasan luar bandar amatlah bertepatan dengan keperluan negara membangunkan satu masyarakat 'k' yang berpengetahuan, berdaya saing dan jati diri tinggi. Masyarakat inilah yang akan menjana pertumbuhan ekonomi negara seraya dengan menjamin Malaysia dapat terus bersaing di persada global. Tuan Yang di-Pertua, Malaysia, negara kita sekarang ini sudah 45 tahun merdeka dan pada masa yang singkat, kita telah berjaya membangunkan sebuah negara yang semakin maju dan dinamik di mana sumber kekayaan negara adalah terpelihara meskipun kita begitu pesat membangun terutama dalam sektor-sektor pembinaan, pembuatan, pertanian dan perkhidmatan. Kekuatan utama kita ialah kerana terdapatnya gabungan tenaga dan usaha dari semua pihak; baik kerajaan, swasta mahupun rakyat jelata di dalam merealisasikan aspirasi nasional iaitu untuk mewujud- kan sebuah negara maju menjelang tahun 2020. Tuan Yang di-Pertua, kita juga amat bertuah kerana mempunyai satu barisan kakitangan awam yang begitu taat setia kepada kerajaan dan bekerja kuat demi kepentingan seluruh rakyat negara ini. Wajarlah kiranya kerajaan menghargai pengorbanan mereka dan bagi saya pemberian bonus satu bulan gaji atau minimum RM1,200 ini adalah amat bertepatan sekali. Kita bersyukur kerana kebijaksanaan Yang.